
10   DR.30.11.2015 

 

 
 

Tuan Yang di-Pertua, bagi unit-unit rumah yang akan dijual apabila keputusan 
sudah dibuat oleh kementerian dan diangkat kepada pihak Kabinet, maka kementerian 
akan melaksanakan satu skim untuk memberikan kemudahan kepada mereka yang tidak 
mampu untuk mendapatkan pinjaman iaitu pada tahun hadapan kementerian akan 
melaksanakan Skim Sewa Untuk Beli ataupun rent to own bagi membantu pembeli-pembeli 
rumah PPR yang menghadapi masalah mendapatkan pinjaman daripada pihak bank dan 
skim ini Tuan Yang di-Pertua, dijangka akan mula dilaksanakan bagi pembelian rumah-
rumah pertama PPR pada tahun hadapan.  Terima kasih, Tuan Yang di-Pertua.   

 Timbalan Yang di-Pertua [Datuk Haji Ismail bin Haji Mohamed Said]: Ya, 
alangkah bahagianya dan berbesar hati kalau di Kuala Krau dapat projek PPR.  Yang 
Berhormat Sepanggar. 

 Datuk Jumat bin Haji Idris [Sepanggar]: Terima kasih Tuan Yang di-Pertua, 
terima kasih Yang Berhormat Menteri.  Yang Berhormat Menteri seperti mana yang 
diketahui umum bahawa Sepanggar adalah sebahagian daripada ibu negeri Sabah, Kota 
Kinabalu dan mendapat pembangunan yang begitu pesat, maka keperluan untuk 
perumahan itu begitu tinggi, setinggan begitu ramai di kawasan Kota Kinabalu, khususnya 
di Sepanggar. Kalau kerajaan tidak berhasrat untuk menjual rumah PPR yang ada 
sekarang, soalan saya adakah kementerian berhasrat untuk membina rumah mampu milik 
di Sepanggar?  Kalau ada bila dan berapa jumlahnya kerana pada masa ini terdapat lebih 
kurang 5 ribu setinggan yang memerlukan rumah dan beberapa buah kawasan setinggan 
yang perlu dirobohkan oleh Dewan Bandaraya Kota Kinabalu, tapi kadang-kadang kita, 
pejabat saya terutama sekali mohon supaya ditangguhkan kerana kita tidak cukup rumah 
untuk memindahkan mereka.  Termasuklah di sebelah rumah Yang Berhormat Menteri 
Kesejahteraan Bandar, Perumahan dan Kerajaan Tempatan ini.  Terima kasih.  

 Timbalan Yang di-Pertua [Datuk Haji Ismail bin Haji Mohamed Said]: Ya, sila 
Yang Berhormat Menteri.  

 Datuk Halimah binti Mohd. Sadique: Mudah-mudahan Allah makbulkan hasrat 
dan harapan Tuan Yang di-Pertua.   

 Timbalan Yang di-Pertua [Datuk Haji Ismail bin Haji Mohamed Said]: Ya, 
terima kasih.  

 Datuk Halimah binti Mohd. Sadique: Tuan Yang di-Pertua, untuk makluman 
Yang Berhormat dari kawasan Sepanggar. Yang Berhormat bagi makluman Yang 
Berhormat, kerajaan di bawah kementerian sedang membina dua lagi projek PPR iaitu di 
kawasan Kota Warisan, Yang Berhormat.  Sebanyak 485 unit dan sebuah lagi di Kiang Sun 
Besar sebanyak 1 ribu unit dan ia akan siap dibina Yang Berhormat pada Disember 2015.   

Untuk makluman Yang Berhormat dari kawasan Sepanggar Tuan Yang di-Pertua, 
PPR seperti yang saya jelaskan tadi, kita sudah mula pada tahun 1998 dan kita sudah 
siapkan 20 projek dengan bilangan sebanyak 15,456 unit di negeri Sabah dan jumlah 
keseluruhan bagi negeri Sabah adalah sebanyak 36 projek iaitu 24,266 unit. 

Saya ingin memaklumkan kepada Yang Berhormat kawasan Sepanggar, Yang 
Berhormat jangan bimbang kerana bagi pelaksanaan PPR ini, pihak kementerian akan 
mendapatkan data-data keperluan perumahan yang akan kita mohon, minta, dapatkan 
daripada kerajaan negeri dan dalam konteks kawasan Yang Berhormat, kita akan dapatkan 
daripada Kerajaan Negeri Sabah.  

 We will get all the information dengan izin daripada Kerajaan Negeri Sabah dan 
dengan data-data keperluan bagi pembinaan perumahan yang perlu dibina oleh 
Kementerian Tuan Yang di-Pertua dan apabila data keperluan perumahan itu dikumpulkan 
melalui kerajaan-kerajaan negeri, maka kementerian akan merancang keperluan dan 
keutamaan mengikut kepada kawasan-kawasan yang ada dalam sesuatu negeri bagi 
perancangan kepada keseluruhan negara.  Jadi saya ingin memaklumkan kepada Yang 
Berhormat, untuk pelaksanaan bagi pembinaan projek PPR... 

 Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat Sepanggar duduk Yang Berhormat Sepanggar. 



Tuan Yang di-Pertua, bagi unit-unit rumah yang akan dijual apabila keputusan sudah dibuat oleh kementerian dan diangkat kepada pihak Kabinet, maka kementerian akan melaksanakan satu skim untuk memberikan kemudahan kepada mereka yang tidak mampu untuk mendapatkan pinjaman iaitu pada tahun hadapan kementerian akan melaksanakan Skim Sewa Untuk Beli ataupun rent to own bagi membantu pembeli-pembeli rumah PPR yang menghadapi masalah mendapatkan pinjaman daripada pihak bank dan skim ini Tuan Yang di-Pertua, dijangka akan mula dilaksanakan bagi pembelian rumah- rumah pertama PPR pada tahun hadapan. Terima kasih, Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Ya, alangkah bahagianya dan berbesar hati kalau di Kuala Krau dapat projek PPR. Yang Berhormat Sepanggar. Datuk Jumat bin Haji Idris [Sepanggar]: Terima kasih Tuan Yang di-Pertua, terima kasih Yang Berhormat Menteri. Yang Berhormat Menteri seperti mana yang diketahui umum bahawa Sepanggar adalah sebahagian daripada ibu negeri Sabah, Kota Kinabalu dan mendapat pembangunan yang begitu pesat, maka keperluan untuk perumahan itu begitu tinggi, setinggan begitu ramai di kawasan Kota Kinabalu, khususnya di Sepanggar. Kalau kerajaan tidak berhasrat untuk menjual rumah PPR yang ada sekarang, soalan saya adakah kementerian berhasrat untuk membina rumah mampu milik di Sepanggar? Kalau ada bila dan berapa jumlahnya kerana pada masa ini terdapat lebih kurang 5 ribu setinggan yang memerlukan rumah dan beberapa buah kawasan setinggan yang perlu dirobohkan oleh Dewan Bandaraya Kota Kinabalu, tapi kadang-kadang kita, pejabat saya terutama sekali mohon supaya ditangguhkan kerana kita tidak cukup rumah untuk memindahkan mereka. Termasuklah di sebelah rumah Yang Berhormat Menteri Kesejahteraan Bandar, Perumahan dan Kerajaan Tempatan ini. Terima kasih. Timbalan Yang di-Pertua [Datuk Haji Ismail bin Haji Mohamed Said]: Ya, sila Yang Berhormat Menteri. Datuk Halimah binti Mohd. Sadique: Mudah-mudahan Allah makbulkan hasrat dan harapan Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Ya, terima kasih. Datuk Halimah binti Mohd. Sadique: Tuan Yang di-Pertua, untuk makluman Yang Berhormat dari kawasan Sepanggar. Yang Berhormat bagi makluman Yang Berhormat, kerajaan di bawah kementerian sedang membina dua lagi projek PPR iaitu di kawasan Kota Warisan, Yang Berhormat. Sebanyak 485 unit dan sebuah lagi di Kiang Sun Besar sebanyak 1 ribu unit dan ia akan siap dibina Yang Berhormat pada Disember 2015. Untuk makluman Yang Berhormat dari kawasan Sepanggar Tuan Yang di-Pertua, PPR seperti yang saya jelaskan tadi, kita sudah mula pada tahun 1998 dan kita sudah siapkan 20 projek dengan bilangan sebanyak 15,456 unit di negeri Sabah dan jumlah keseluruhan bagi negeri Sabah adalah sebanyak 36 projek iaitu 24,266 unit. Saya ingin memaklumkan kepada Yang Berhormat kawasan Sepanggar, Yang Berhormat jangan bimbang kerana bagi pelaksanaan PPR ini, pihak kementerian akan mendapatkan data-data keperluan perumahan yang akan kita mohon, minta, dapatkan daripada kerajaan negeri dan dalam konteks kawasan Yang Berhormat, kita akan dapatkan daripada Kerajaan Negeri Sabah. We will get all the information dengan izin daripada Kerajaan Negeri Sabah dan dengan data-data keperluan bagi pembinaan perumahan yang perlu dibina oleh Kementerian Tuan Yang di-Pertua dan apabila data keperluan perumahan itu dikumpulkan melalui kerajaan-kerajaan negeri, maka kementerian akan merancang keperluan dan keutamaan mengikut kepada kawasan-kawasan yang ada dalam sesuatu negeri bagi perancangan kepada keseluruhan negara. Jadi saya ingin memaklumkan kepada Yang Berhormat, untuk pelaksanaan bagi pembinaan projek PPR... Timbalan Yang di-Pertua [Datuk Haji Ismail bin Haji Mohamed Said]: Yang Berhormat Sepanggar duduk Yang Berhormat Sepanggar.